Dag 2: Wat is in ‘n Naam? - www.bybelkennis.co.za
by Coen Slabber · Published 02/12/2016 · Updated 02/12/2016
Beteken jou naam iets? In hierdie Kersseisoen staan die betekenis van Jesus se Naam sentraal in ons herdenking van sy geboorte. Jesus is die vertaling van die Grieks (Iesous) wat ‘n vertaling is van sy Hebreeuse Naam – Yeshua. Dit beteken “hy sal red.” Sy ouers het nie sy Naam gekies nie. ‘n Engel van die Here het vir Josef gesê dat sy vrou ‘n seun sal hê en jy moet Hom Jesus noem, want dit is Hy wat sy volk van hulle sondes sal verlos (Matteus 1:21). Jy gaan tog nie met ‘n engel van die Here stry nie!
In die Ou Testament was Yeshua ‘n algemene eienaam. In Eksodus 15:2 sing Moses: Die Here is my Yeshua” – my redding of verlossing. Toe die engel vir Josef sê dat die kind se Naam Jesus moet wees, was dit groot nuus. Die engel sê verder vir Josef: Jy moet Hom Jesus noem, want dit is Hy was sy volk van hulle sondes sal verlos (Matteus 1:21).
Kersfeestyd is ‘n goeie tyd om te onthou dat hierdie baba ons van ons sondes sou red. Josef en Maria het dit nie alles verstaan toe hulle Hom Jesus genoem het nie. Maar ek en jy ken die hele storie – van die krip tot by die kruis tot by die graf tot by die opstanding tot by sy hemelvaart. Saam met die apostels kan ons sê: God het Hom verhoog tot Leidsman en Verlosser aan sy regterhand, sodat Hy Israel tot bekering kan bring en hulle sondes kan vergewe (Handelinge 5:31). God se Kersgeskenk is die beste van alle geskenke.
Jy moet Hom Jesus noem, want dit is Hy was sy volk van hulle sondes sal verlos (Matteus 1:21).
Laaste 7 Dae: 5,116
Laaste 30 Dae: 22,600
Laaste 365 Dae: 300,612